Krav på op-/nedrykning\nKrav på oprykning og nedrykning\nOprykning og nedrykninger bliver gjort ud fra om samme organisation, klub, Firma, forening, skole deltager igen. Alle hold på eSport.dk vil have et ID, som skal være det samme hold ID i den næste sæson for at oprykning, nedrykning eller blive i divisionen er gældende. Dette betyder at det er selve organisation bag et hold der holder pladsen og ikke spillerne, dog vil det stadig være muligt for de hold der kategoriseres som mixhold at have deres oprykning, nedrykning eller blive i divisionen gældende, hvis 3 ud af 5 spillere på main line-up deltager igen til næste sæson.\nAlle hold der ikke overholder følgende vil blive genplaceret.\nHvis det ikke er muligt for en organisation, klub, Firma, forening, skole osv. at kunne stille et konkurrence dygtig hold for divisionen, kan du forespørge hos en admin på den pågældende discord om genplacering.\nQ: Jeg er tvivl om hvorvidt mit hold går under et organiseret hold eller som et mixhold?\nHvis du er i tvivl om hvorvidt dit hold bliver kategoriseret som et organiseret hold eller et mixhold, kan du kontakte admins på Discord eller skrive til Turnering@esport.dk\nQ: Hvorfor ønsker i et CVR nr. eller CFR nr. for at bekræfte at et hold er organiseret?\nDer er en del små organisationer, som bliver oprettet som virksomheder og en masse foreninger. Det kan derfor være svært at have et overblik over alle holdene og vide hvem som er organiseret eller ikke.\nDette gør vi for at kunne sortere mellem de hold der er reelt organiseret, eller en tilfældig person som har valgt at administrerer et tilfældigt hold.\nQ: Jeg spiller i Firma:CS vil det være nødvendig at skrive for at få holdet bekræftet, som et organiseret hold?\nNår du deltager i Firma:CS skal der ikke skrives for at bekræfte holdet, da alle hold er virksomheder og spillerne repræsenterer en virksomhed. Vi vil derfor noter ID holdet har på eSport.dk og det vil være gældende for jeres placering, hvis i har glemt hvilket ID der er gældende er i altid velkommen til at skrive.\nQ: Hvordan finder jeg ID for holdet på eSport.dk?\nNår du er på forsiden af eSport.dk skal du trykke på “Mine hold” ude i højre side, herefter trykker du på holdet. Du vil kunne se et URL på hold siden, hvor tallet til sidst i URL er ID til holdet.\nQ: Jeg har glemt hvilke eSport.dk hold som er tilknyttet til min organisation eller forening, hvordan finder jeg ud af dette?\nDu kan kontakte dig en admin på discord eller skrive til Turnering@esport.dk, hvor du vil få oplyst hvilke eSport.dk hold som er tilknyttet.\nQ: Hvis min organisation/forening trækker et hold fra turneringen eller bliver diskvalificeret, vil det have betydning for de andre hold, som deltager for organisation/forening.\nHvis et hold trækker sig eller bliver diskvalificeret, vil det kun påvirke de spillere, som spiller på det specifikke hold og vil ikke påvirke de andre hold i organisationen eller foreningen.\nDen betydning det vil have er at spillerne fra Team X, som trækker sig, kan ikke deltage i næste sæson og dermed ikke spille med på Team Y i næste sæson.\nQ: Vil mit hold stadig beholde vores plads i en division, hvis vi springer en sæson over?\nDet vil desværre ikke være muligt at beholde sin plads i en division hvis i springer en sæson over. For at kunne gøre krav på sin plads skal holdet spille sæson efter sæson.


Om os - Ditarbejdstøj.dk - Skræddersyede løsninger til privat & erhverv\nVelkommen til Dit Arbejdstøj\nKom med ind bag murerne\nDit Arbejdstøj er særlig kendt for den utrolig hurtige service og levering samt konkurrencedygtige priser. Vores tøj, tekstil og materialer er lavet i den bedste kvalitet, hvor vi anvender samme type som de store firmaer som Nike og Addidas og bruger. Vi samarbejder med en lang række af større virksomheder som gør, at vi altid har en finger på pulsen inden for branchen.\nVi er meget stole af vores arbejde og går op i at give dig den bedste løsning. Hos Dit Arbejdstøj har vi et stærkt kendskab til branchen, da vi har flere års erfaring i faget. Det betyder, at du får professionel service, når du handler med os, netop fordi vi ved præcis, hvordan tingene skal gøres. Du kan du trygt kontakte os med opgaver.\nVi tilbyder et bredt program af serviceydelser indenfor storformatprint og -tryk. Kontakt os i dag for at høre mere om, hvordan vi kan hjælpe dig.\nVi leverer kvalitets tøj med tryk til hele Danmark. Og vi hjælper også meget gerne dig!\nSå snart du har indsendt en ordre til ditarbejdstøj går vores inhouse grafiker i gang med en designproces, hvor trykket bliver unikt for jer.\nPartier i alle størrelser\nHos ditarbejdstøj kan vi lave kæmpe store partier af alle former for tøj med dit skræddersyet ønske på.\nDe bedste maskiner\nVi har de bedste designere og maskiner på markedet. Hvert stykke tøj kvalitetstestes og vi sikre, at de er 100% slidsikre.\nEjeren af Ditarbejdstøj.dk har fortid i et af Danmarks og Europas førende trykkerier. Vores kendskab til tryksager, merchandise, storformater og tekstil er omfattende gennem hans arbejde for et af Københavns store marketingbureauer, som havde base i dette trykkeri. Han blev oplært af nogle af de bedste i branchen, og har taget denne viden med mig over i Ditarbejdstøj.dk\nVi lægger stor vægt på god service, åbenhed, information, fair priser, gennemsigtighed, kvalitetsbevidsthed, effektivitet og at give vores kunder den følelse af, at de er en del af noget og der bliver lyttet til dem.


Bognørden: september 2015\n451 sider gads forlag\nI forbindelse med, at de sidste to romaner i Patrick Melrose serien udkommer til november 2015, er de første tre udgivet i denne nye samlede udgave. Læs mere om forfatteren her.\nDisse selvbiografiske romaner er blevet virkelig godt modtaget i England, og nu blev det så min tur til at stifte bekendtskab med den Engelske lavadel.\nJeg havde ovenud svært ved at kapere romanen de første mange sider, sproget er flydende, de mange figurer er levende og jeg havde ingen problemer med at komme ind i det ultra snobbede univers - Men det er grusomt!\nI første del er Patrick 5 år, han bor med sin rige mor og sin magtsyge far, på et fransk landsted, hans mor købte til hans far. Patricks mor kryber langs panelerne af frygt for ægtemandens skarpe tunge og voldelige adfærd. Patricks far er en gennemsyret ondskabsfuld mand, han opgav at arbejde som læge kort efter uddannelsen, og lever nu udelukkende af sin hustrus formue. Udover at bede sin hustru spise mad fra gulvet som en hund, viger han ikke tilbage for konstant at ytre mishag med alle andre end ham selv, og han rammer bunden den dag han voldtager sin søn. Omdrejningspunktet er en middag, hvor de inviterede kappes om at gøre Patricks far godt tilpas. En eneste person "ser" barnet, men ikke nok til at anerkende hans problemer. I anden del er faderen død i New York, Patrick, der nu er 22 år tager over for at hente hans aske. Patrick har aldrig arbejdet, har rod i kærlighedslivet og er blevet narkoman, og han tager så meget narko på de få dage han er i byen, at jeg tænker, det kunne slå mange mennesker ihjel. $10.000 er hvad Patrick brænder af på heroin, speed og hvad han ellers kan komme i nærheden af. Han er flere gange på dødens rand, men lykkedes med at komme tilbage i sidste øjeblik. I sidste del er Patrick nu 30 år, han er stoffri, en smule fattig og frem for alt er han begyndt at tænke over, hvordan hans barndom, faderens misbrug og hele det miljø han er opvokset i, har præget ham. Han er inviteret til en stor fest, hvor der udover den engelske prinsesse, også er en del af gæsterne fra barndommens middage med. Denne gang er forskellen dog, at Patrick deltager, og at han nu ser igennem hele det kunstige setup.\nJeg havde som nævnt meget svært ved, specielt starten af romanen. Portrætterne er knivskarpe, hvilket vil sige, at jeg var i stue med nogle af de mest utiltalende personager jeg nogensinde har mødt. De "gammel-rige", de der forsøger at komme ind i overklassen og deres ofre, er alle spillevende. Den nedrige omtale af andre mennesker, deres totale fravær af empati, og ikke mindst deres manglende omsorg for børnene skærer dybt i hjertet og var utrolig svært at være vidne til. Men forfatteren evner altså at tegne et utrolig godt billede af miljøet, og snobberiet flyder ned af siderne.\nDelen, hvor Patrick er i New York er usædvanlig rå, her beskrives, hvordan en narkoman tager sit stof. Hvor meget og hvordan, hvordan sprøjterne skal skylles i vand inden blodet koagulerer, så de kan bruges igen, og endelig den rus narkomanen konstant er på jagt efter.\nJeg fik det skidt af læsningen, men samtidig er det med til at gøre helheden levende og realistisk. Patricks kamp for at flygte fra faderen, er en grum indføring i, hvad et misbrug\nkan føre til - specielt når alle vender den anden kind til.\nRomanerne er derfor en samling med mange facetter, snobberiet, magtarrogancen og ikke mindst Patricks historie er samlet set, eet langt angreb på den engelske overklasse. Og jeg må sige, angrebet er lykkedes til fulde. Tilbage står et meget uskønt maleri, malet af en mand, der selv er opvokset i en adelig familie, og har set og hørt, hvordan livet leves i de kredse. Jeg tvivler på, at selverkendelse er noget man benytter der, men skulle nogle få evne denne svære kunst, er romanerne helt sikkert øjneåbnene. Jeg glæder mig til at læse de sidste to i serien, og håber at "det værste" er overstået for Patrick!\nIndsendt af Bognørden kl. 07.50.00 Ingen kommentarer:\n348 sider Turbulenz\nDette er forfatterens debutroman. Den har fået en virkelig god modtagelse i USA og er siden blevet en international succes - Og nu kan de danske læsere altså også være med.\nDen perfekte pige er en psykologisk thriller. Den er opbygget i et før og efter, tre hovepersoner fortæller hver deres historie omkring Mias forsvinding. Jeg skulle lige bruge lidt tid på at vænne mig til skrivemåden, men da jeg først var inde i den, voksede romanen støt og roligt på mig - Og så vendte siderne stort set sig selv.\nMia er yngste datter af en af Chigacos mest berygtede dommere, som den eneste i familien har hun løsrevet sig fra faderens magt. Hun flyttede hjemmefra samme sekund hun fyldte 18 år, underviser i kunst på en skole for udsatte unge og har ikke den store kontakt med familien. En aften går hun på bar for at mødes med sin kæreste, men han kommer ikke, og i stedet går hun hjem med en fremmed mand - og derefter forsvinder hun. Mias far nægter at efterlyse hende, han mener hun igen er egenrådig og gør oprør, det samme synes storesøsteren, der er i gang med en glorværdig advokatkarriere, som sin far, den eneste, der er bekymret er den lille forsagte mor Eve. Selv om hun ikke har været der for Mia i mange år, mærker hun, at noget er helt galt, så hun fastholder at Mia skal efterlyses. Det bliver starten på en fortælling, hvor Eve fortæller om tiden før og under Mias forsvinden, politimanden Gabe fortæller om hans tanker og arbejde før og efter, og endelig fortæller Colin, manden der tog Mia med, om tiden før og under opholdet med Mia. Men, hvem har egentlig taget hende, hvorfor, og er det nu også det, der er lige foran, der er det farligste?\nThrilleren stikker ud fra den ordinære opbygning, og trods tilvænningstiden, var den faktisk et friskt pust. Læseren er med inde i hovedet på de tre fortællere, og alle tre fortæller om Mia, det bliver således et portræt af en kvinde, samtidig med at forbrydelsen oplyses fra\nflere sider - det er underholdende.\nSamtidig med at "hovedhistorien" udfoldes, bliver thrilleren også en fortælling om en rig familie, hvor patriarken er altoverskyggende. Det bliver en fortælling om svigt, magtkampe og frem for alt om menneskelige konsekvenser.\nPlottet var en anelse for enkelt, men selv om jeg havde en klar forventning om udfaldet, var\njeg fanget indtil løsningen åbenbarede sig. Kort sagt, en frisk psykologisk thriller, der underholder, vækker eftertanke og lover godt for fremtidige udgivelser.\nIndsendt af Bognørden kl. 07.10.00 Ingen kommentarer:\nAF Anja Duna\n345 sider Forlaget Skrivetid\nForfatteren har skrevet flere noveller og dette er hendes anden roman, det er mit første møde med hendes forfatterskab. Læs mere om Anja Duna her.\nRomanens omtale lover: "En humoristisk roman om at finde balance og mening i tilværelsen og arbejdslivet, hvor det kan være svært at finde fodfæste, hvis man er lidt af en skæv eksistens" Det talte til mig, jeg entrede "Den gule cafe" og sidder efter endt læsning, men en meget uforløst følelse af at have læst en roman, der ikke har sat et eneste spor.\nSproget veksler i tid, længe troede jeg, at romanen foregik for mange årtier siden, men pludselig skifter både sprog og indhold, og jeg bliver klar over, at det nok er nutiden. Jeg manglede kontinuitet i både sprog og handling, jeg synes der blev for mange tillægsord, for meget fylde og alt for lidt indhold.\nDamen i den grønne dragt tilbringer alle sine dage fra 11-22 i Den gule cafe, hun læser 3-4 bøger om dagen, mens hun bliver serviceret af ejeren. Damen bor på den anden side af gaden, hun er arving til en meget stor formue, som hendes trofaste butler, hjælper hende med at holde styr på. Damen i den grønne dragt opdager ikke omverdenen, for hun har udelukkende øjnene i sine bøger. Ejeren af den gule cafe er på fallittens rand, han ønsker kun at komme væk fra cafeen, men hvem vil købe en underskudsforretning? Cafeens ca. 12 stamgæster sætter sig for at finde en løsning, og med Petter den heldige, Klare Klara og Hansi-på-hovedet kommer de frem til at narre damen i den grønne dragt til at overtage cafeen. Det lykkedes, men hvor stamgæsterne troede, at damen blot ville skaffe pengene og lade stamgæsterne drive cafeen, er damen af en helt anden mening. Hun vågner op til dåd, og tænker straks i modernisering af både cafeen og menukortet. Stamgæsterne overtager nu cafeen og forsøger at skubbe damen ud, de vil have, alt ved det gamle, men så let giver damen ikke op, og det bliver starten til en kamp, der truer med at kaste cafeen tilbage på fallittens rand!\nAlle figurerne fra damen med den grønne dragt til de med de sære navne, som glemmes i løbet af handlingen, bliver aldrig levende eller realistiske for mig. Det tiltænkte humoristiske snit, bliver hos mig til en karikatur, de forbliver perifære. Den eneste som har en smule kant er Klare Klara, som er en egocentreret figur, der udelukkende handler i egen interesse. Der er i romanens forløb, glimtvis udvikling hos figurerne, mit problem var, at jeg ikke vidste, hvad den skulle bruges til, for helheden har utrolig megen stilstand og er ofte selvmodsigende. F.eks. er damen altid på cafeen kl. 11-22, men da hun nu ejer den, og er der i samme tidrum, har hendes butler pludselig fået nyvunden frihed?\nHelheden lader mig tilbage med en meget usædvanlig læseoplevelse, jeg kom aldrig til at tro på hverken figurer eller handling. Tegningen til en fin fortælling var der, men jeg evnede ikke at se bort fra de, i min optik, store mangler og sidder derfor meget uforløst tilbage.\n440 sider Politikens Forlag\nErik Valeur er manden bag den prisvindende debutroman Det syvende barn. Nu er\nhan tilbage og forventningerne var i top. Læs mere om forfatteren her\nDebutten fik meget blandede anmeldelser, og selv om den står på reolen, har jeg ikke fået den læst endnu, så denne toer, var mit første møde med forfatteren. Og lad mig blot starte med at fastslå, at jeg efter endt læsning er lige så meget i vildrede, som anmelderne er omkring Det syvende barn.\nDenne roman er på ingen måde en flydende og letlæselig roman,genrene er flere og det kræver læseren fulde opmærksomhed at navigere rundt i romanen. Det er både en art fabel med sarkasmen drivende ned ad siderne, en fortælling om Viggo og hans venner fra barndommen og op til de er midaldrende, og endelig er det en roman med et indlagt plot.\nRomanen er opdelt i før og nutid samtidig med, at den omhandler et bredt persongalleri, der alle har deres egne kapitler til at berette om deres egen rolle. Romanens eneste jeg-fortæller er Malin, hun er kommet til et af Danmarks yderområder, har lejet et faldefærdigt hus i vandkanten og vil forsøge at komme ind på livet af Viggo. Viggo bor i fyrtårnet, efter et langt liv med psykiske problemer, blev han sparet væk som journalist. Viggo er meget optaget af døden, specielt af dødsvarsler, men alle i omgangskredsen tror han er skør. Viggo er vokset op på en rækkehus-vej i Søborg sammen med Teis, Adda, Ove, Verner og de to brødre Poul og Palle Blegman. Blegman-klanen er kendt og frygtet landet over, deres far startede i det Konservative folkeparti, og godt hjulpet af deres enorme formue blev han en frygtindgydende patriark. Palle er i dag statsminister og lillebror Poul er Justistminister.\nEn dag forsvinder deres gamle mor fra det plejehjem, hvor hun bor. Brødrene sætter alle sejl ind på at finde hende, og det bringer "drabschefen" og nummer to på banen. Mens alle i landet leder efter enkefruen, begynder Viggo sin rejse tilbage i barndommen, det bliver til en grum fortælling om en families chikane og en vennekreds, der forsøger at holde sammen, trods åbenlyse modsætninger og det faktum, at alle er præget af barndommen.\nJeg er som nævnt, meget i tvivl om, hvordan jeg skal bedømme denne højst usædvanlige roman. På den ene side bryder jeg mig ikke om den, på den anden side, havde den fat i mig. Beskrivelserne af politikerne, politiet og Blegman-klanen er bidene sarkastiske, ind imellem følte jeg også satiren, faktisk er de fleste figurer præget af en helt usædvanlig høj selvfedme. Men jeg synes desværre romanens livsfortælling drukner i sarkasme/satire.\nBeretningen om barndommen i Søborg og de forskellige figurers liv var jeg meget begejstret for, hvorimod jeg synes "thriller-delen" faldet fuldkommen igennem, igen pga. opbygningen.\nMen jeg må til gengæld sige, at dette på alle måder er en virkelig original roman, jeg har ikke tidligere stiftet bekendskab med denne genre-blanding, og som sagt er jeg meget ambivalent omkring helhedsindtrykket. Jeg synes det var herligt med en udfordring, og vil slutte af med at sige, at dette så absolut er en roman, der kræver sin læser, men til gengæld er så original, at den så afgjort skal anbefales.\nIndsendt af Bognørden kl. 07.32.00 Ingen kommentarer:\n226 sider Modtryk\nMidnatssol er en selvstændig fortsættelse af Blod på sneen, og dermed anden roman i en helt ny serie. Læs mere om Jo Nesbø her. Jeg var meget begejstret for forgængeren, så\nforventningerne var i top inden jeg kastede mig ind i Midnatssol.\nMidnatssol viser en helt ny side af Nesbø. Romanen er i vanlig stil yderst velskrevet, levende og med et dybt personportræt. Genren er spændingsroman, det lever den også op til, men faktisk er det lige så meget en kærlig udviklingshistorie - og det er nyt fra den hånd.\nI forgængeren mødte vi Olav, lejemorderen fra Oslo, der var kommer i klemme hos den berygtede bagmand; Fiskeren. Midnatssol byder på et bekendtskab med en anden af Fiskens håndlangere - også han er kommet på tværs af Fiskeren. Jon bliver mistænkt for at stå bag et selvmord, Fiskeren mener at Jon har slået sin kammerat ihjel, og vil nu have Jon til at overtage vennens job hos Fiskeren. Jon vil egentlig ikke, men da hans datter er ved at dø af leukæmi, siger han ja, for at spare op til behandling i Tyskland. Men da Jon skal slå en mand ihjel mister han modet, ender med at takke ja til en bunke penge og et løfte om at den "døde" forsvinder for altid. Men noget går galt, og en dag står en af Fiskerens andre medarbejdere og vil slå Jon ihjel, for de har fundet "den døde" og han har sladret. Jon stikker af, ender i Finnmarken og hedder nu Ulf. Ulf vil egentlig bare gemme sig og håbe, at Fiskeren ikke finder ham, men skæbnen vil, at han første dag i den lille samerby møder Lea og hendes søn Knut. Knut evner at få liv i Ulf, og inden længe står Lea også højt på Ulfs "ønskeliste". Men passer det, at Fiskeren altid finder sine debitorer, og hvor lang tid har Ulf?\nJeg kan faktisk godt lide Ulf/Jon, Nesbø har en sublim evne til at skabe de dybe figurer, og selv om de er skæve, er der altid noget at holde af. Således også her, men så kommer mit klagepunkt, og jeg indrømmer gerne, at jeg ikke havde troet jeg skulle skrive disse ord om en Nesbø roman men, han forfalder faktisk til en smule pladderomantik, og en del af romanen ender faktisk med at blive en smule banal og lidt for ligetil. Det gjorde faktisk også, at jeg ikke rigtig fik spænding med under læsningen.\nSelv om jeg holder meget af legendariske Harry Hole, er jeg også meget begejstret for Nesbøs evner til at skifte figurer, og var jo også meget begejstret for forgængeren. Midnatssol er en smule længere end Blod på sneen, men stadig i den korte ende af romanskalen. Dog synes jeg også denne gang, at fylden er større end sideantallet, og havde det ikke været for mit kritikpunkt, havde jeg igen haft en super læseoplevelse.\nJeg vil meget gerne læse mere om Fiskerens "uheldige" medarbejdere, for jeg synes det er forfriskende med nyt mens vi venter på den 11. Harry Hole roman. Men jeg vil ønske, at Nesbø går tilbage til den mere spændingsfyldte stil, der må hjertens gerne være en kærlighedshistorie, men jeg synes den fik et par takker for meget her i Midnatssol.\nBlod på sneen Læs anmeldelsen her\n127 sider byens forlag\nDette er forfatterens tredje ungdomroman, men hans kunst spreder sig over både en roman, radiospil, noveller, film og teater.\nAmager halshug er en kort roman, bygget op omkring nedslag i en ung drengs tanker og handlinger. Korte sætninger, der gør, at romanen er kontant og letlæselig.\nThomas er 14 år, han er netop flyttet til den grå ø Amager med sine forældre. Hans far angav nogle kollegaer, der arbejde sort, og endte med at blive truet, så familien har måttet overlade hunden til mormoren i Jylland og starte forfra et nyt sted. Thomas er slet ikke interesseret i at bo på Amager, han er ked af det, savner sin hund, sine venner og sin billedkunstlærer. Thomas´ forældre og den nye klasselærer forsøger at tage sig af ham, men han vil egentlig bare drikke øl og give pokker i resten af verden. Men Thomas ender alligevel med at blive klassens nye spændende dreng. Han hænger lidt ud sidemanden, og da klassekammeraten Andrea forsøger at få ham gjort interesseret, vælger han flere gange ensomheden, men en dag finder hun ham grædende på stranden og tager ham med på museum. Thomas møder Andreas bror Morten, som også maler, og Thomas indvilger derfor i at besøge Andrea derhjemme. Men Andrea vil have sex og det kan Thomas slet ikke, han tænder slet ikke på Andrea, og det ender med at han løber ud af døren. Andrea dømmer ikke Thomas, tværtom. Hun forstår, at Thomas er ligesom hendes bror Morten, men det er Thomas slet ikke klar til at høre, for når han ser sig i spejlet, ser han den ulækre dreng.\nRomanen er kort, men velskrevet. Hele problematikken med at være teenager, blive revet op ved roden og flyttet væk fra familie og venner, og samtidig tumle med det seksuelle behandles virkelig råt men også meget fint.\nForfatteren er homoseksuel, og tankerne om skyld, skam og lede, er stærke. Jeg mærker tydeligt, at det område er velunderbygget. Det er vedkommene og meget levende, og vil både være oplysende og måske øjenåbnende for unge læsere. Så alt i alt, er dette en rigtig fin roman, der vækker både eftertanke og smil.\n659 sider Modtryk\nKristina Ohlssons forfatterskab spænder vidt, men trods dette er det mit første møde med hendes værker Læs mere om forfatteren her. Derfor er det vel egentlig passende, at jeg starter her, med den første roman i en ny miniserie på to om advokaten Martin Benner.\nRomanen er yderst velskrevet, levende og måske/måske ikke realistisk. Handlingen er opdelt i små korte kapitler, der er udskrifter af samtaler mellem advokaten og en freelance journalist, og så selve handlingen, der er opbygget som en fortælling. Jeg var fanget fra første færd, siderne vendte sig selv - og faktisk er eneste klagepunkt, at der er alt for længe til foråret, hvor anden og sidste del kommer i de danske boghandler.\nSvensk/Amerikanske Martin Benner er en succesfuld advokat. Han lever i luksus, hans partner i advokatfirmaet er også hans hans tidligere kæreste Lucy. Men da Martin har ovenud svært ved at holde sig fra andre kvinder, forlod Lucy ham. De to ses dog stadig, og har udover det professionelle forhold, også et kærligt forhold, men uden faste aftaler. Martin mistede sin søster i en flyulykke, og hendes 9 mdr. gamle datter stod til at skulle i familiepleje, da Martin bestemte sig for at tage hende til sig. Belle er nu en lille 4 årig pige, der trives hos Martin, med Lucy og bedsteforældrene i baghånden. Kort inden Martin og Lucys ferie dukker der en klient op på kontoret, han siger at han er bror til den meget omtalte seriemorder Sara, der var tiltalt for at have myrdet to mennesker i Texas og to i Sverige. Sara tilstod mordene men begik selvmord under en udgang med politiet. Broderen vil have Martin til at bevise Saras uskyld, og da Saras søn også forsvandt under Saras flugt, vil han have Martin til at finde drengen Mio og rense Sara. Martin afslår, men da han gennemgår sagsakterne finder han alligevel tvivl, dårligt politiarbejde og i takt med at han begynder at gå dybere, får Martin en klar overbevisning om at Sara er uskyldig. Men hvorfor tilstod Sara, hvis hun er uskyldig og hvordan kan sagerne i både USA og Sverige hænge sammen? Inden Martin får set sig om er han dybt involveret, og da mennesker i sagen dør, kommer han selv i politiets søgelys - hvor langt vil disse mennesker gå?\nMartin er en arrogant og egentlig temmelig utiltalende mand, men forfatteren evner, med meget små virkemidler, at skabe en modpol til hans arrogance og utroskab - Hun skaber en mand med dyb kærlighed til både hans plejedatter og hans tidligere kæreste. Nuvel, baggrunden er billig, men jer er nødt til at sige, at den virker! Da Martin er fortælleren, er handlingen bygget op omkring hans iagttagelser, øvrige figurer bliver beskuet, men alligevel har de en herlig fylde.\nRomanen er både actionfyldt og med stor spændvidde; her er både mafiaen, kvindehandlere, mordere og et politi, der måske ikke er helt fine i kanten. Normalt ville jeg have det stramt med sådan en filmisk roman, men jeg må bøje mig i støvet, for det er hverken for meget eller for kunstigt - tværtom.\nSpændingen og plottet holder, jeg troede flere gange, jeg havde gættet en del af sammenhængen, nogle gange var det korrekt, men det samlede billede, er stadig ikke klarlagt. Jeg er normalt ikke særlig begejstret for åbne afslutninger, min erfaring siger, at få forfattere evner at fastholde spænding og plot helt frem til en ny bog, men jeg er glad for at kunne sige, at det lykkedes til fulde her.\nSom nævnt er romanen flydende, letlæselig, fyldt med konspirationer og action. Alt i en smagfulgt doseret helhed. Mit eneste klagepunkt er ventetiden til Martin Benner skal i aktion igen. Til gengæld har jeg så glæden ved, at jeg ikke har læst andet af Kristina Ohlsson, og det kan jeg så passende bruge noget af ventetiden på.\n291 Sider Turbine\nDenne roman blev oprindelig født som blog-roman, men da læserne steg i takt med indlægene, blev det i stedet til denne debutroman. Romanen er blevet særdeles\ngodt modtaget, det gav naturligvis høje forventninger - og de blev til fulde opfyldt.\nRomanen er yderst levende, meget letlæselig og, hvis fordommene for lov at stå et øjeblik, er min påstand, at den også er realistisk. Forfatteren bor selv i området, så jeg antager, at der er "lånt" inspiration i nabolaget. Kapitlerne er klart opdelte, hovedpersonerne\nhar deres egne sider til at udlægge historien, set fra deres side.\nHandlingen udspiller sig før og efter finanskrisen på Hambros Allé, vejen der rummer de store palæer ned mod Øresund, vejen, der er for de smarte og rige - og dem der gerne vil være det. I nr. 7 bor de unge par Ask og Cille med deres to små børn. Cille ville egentlig gerne være blevet i deres Frederiksberg lejlighed, men Ask må være husejer, og da han ser et faldefærdigt håndværkertilbud på denne "jet set-vej" presser han Cille til at købe. Problemet er, at huset er langt mere ødelagt end de unge anede, pengene til håndværkere fosser ud af kassen, og småbørnsfamilien er trængt på mere end en måde. I nr. 9 bor den succesfulde skilsmisse advokat Caroline, sammen med sin mand Kaare, der er selfmade ejendomsmægler med meget store ambitioner, og deres 12 årige søn, som ingen af forældrene rigtig ser eller taler med - det sørger de filippinske aupair piger for. Kaare har installeret sin russiske elskerinde i en lejlighed tæt på, det er trods alt rart at have en kvinde, der rigtig forstår at tage sig af ham, og viser, at hun sætter pris på ham. I nr. 13 bor ægteparret Line og Kristian. Line var madskribent/forfatter da hun giftede sig med arvingen til et stort familiefirma. De har tre teenagebørn, bor i et palæ, omgås de rigtige mennesker og smider gerne 100.000 kr. efter en fødselsdagsfest. Men i takt med at firmaet går dårligt trækker Kristian sig væk fra Line, og hun ender med at være ham utro. Det tillidsbrud kan/vil Kristian ikke tilgive, så han er kold og tavs, men Line forsøger at formilde ham. Med andre ord; indenfor i husene på vejen i det bedste kvarter, er intet som det ser ud på overfladen, og da finanskrisen rammer, går ingen ram forbi. Men, hvad sker der, når de rige pludselig ikke længere kan ødsle livet væk, og hvad sker der for dem, der troede de var på vej op ad rangstigen? For ét er sikkert; Hambros Allé går ikke ram forbi!\nDet her er en bidende skarp fortælling om livet i overhalingsbanen, har man fordomme omkring "de rige" så bliver de til fulde belønnet her. MEN, det er ikke bare tom snak og namedropping - tværtom. Det er portrætter af ægteskaber og mennesker, hvad kan penge og jagten på status og det perfekte ydre gøre ved selv de jordnære mennesker?\nHer findes som sagt familier, der enten ikke taler med deres børn, eller deres ægtefælle. Mennesker, som bliver trængt op i en krog, ikke bare økonomisk. Nu kender jeg ikke så frygtelig meget til dette nabolag, så realismen kan jeg kun gætte om. Men jeg kan genkende mange af de portrætterede sider hos romanens figurer - og de er altså bundsolide, meget velbeskrevede og realistiske. Så helheden fremstår som var jeg på besøg hos naboerne.\nDenne debut er virkelig stærk, det lover utrolig godt for fremtiden, og vil du med en tur ind og være flue på væggen, så er dette altså en roman, du på ingen måde kan komme udenom. Stor underholdningsværdi, tankevækkende og altså bidende skarp. En must read!\n200 sider gads forlag\nDette er, trods hendes tidligere udgivelser, mit første møde Læs mere om forfatteren her\nDenne bog indeholder både forfatterens egne erfaringer, privat og professionelt, og så indeholder den ti menneskers beretning om følelser i forbindelse med skilsmisse samt nogle af forfatterens egne digte.\nBogen er en rigtig fin gennemgang af de mange aspekter, der ligger i at forlade eller blive forladt. Til de interviewedes dele, starter forfatteren med at dele egene erfaringer, og de to ting supplerer hinanden virkelig godt.\nAnna er selv blevet forladt, hun deler nogle af de følelser der både ved bruddet og stadig i dag rør sig i hende. Dertil er Anna sognepræst, og har gennem sit job mødt mange menneskeskæbner, både ved vielser, begravelser og skilsmisser. De ti interviews er alle skåret over kærlighedens tema, afsluttende med et sølvbruddepars bud på, hvorfor de har holdt sammen, og planlægger at blive sammen. Her er fx. fortællingen om manden, der i mange år ville skilles, men valgte at blive indtil han fik kickstartet sit følelsesliv, og valgte at gå inden han blev utro. Fortællingen om den succesfulde forretningskvinde, der trods hendes mands langt over 20 affærer, stadig elskede ham og ville have sin "postkortfamilie"\nManden, der mister sin elskede mand til kræften efter 25 års samliv, tankerne omkring at blive forladt af en afdød frem for en partner, der har valgt en anden. Og så er der kvinden, der er bange for, hvad det lærer fremtidens voksne, at så mange mennesker bliver skilt.\nAlle historier er skåret over samme læst, men trods samme tema, er de forskellige og supplerer hinanden perfekt.\nDe færreste af os er gået gennem livet uden at blive forladt, eller uden at have forladt nogen. Således også jeg, og jeg genkendte mange af de tanker, de fortællende her beskriver. Skammen over at påføre andre smerte, frygten for at børnene kommer i klemme, forsøge at komme ud af forholdet uden at træde for hårdt på partneren, hvordan det kan påvirke et menneske, i årevis, at blive forladt osv.\nHer har skam, vrede, afmagt, svigt, kærlighed, håb, frustrationer, fortrydelse og sorg hver sin plads, og de er alle lige rigtige og lige "tilladte" Jeg personligt, fik tænkt min skilsmisse igennem, igen. Og jeg tænker, at læsere der enten påtænker at gå, eller er midt i en\nopbrudstid vil have stor glæde af at læse disse historier.\nDer er på ingen måde en selvhjælpsbog eller en køreplan til, hvordan tingene takles. Dertil er vi mennesker for forskellige, men det er en bog der giver indblik i, hvad der kan opstå af følelser. Og så er det frem for alt en bog, der giver håb. Andre har også disse følelser, andre er kommet igennem og det som hele mennesker. Og endelig er det en rigtig fin bog til skilsmisse-venner, for der sættes også tanker i gang omkring omgivelsernes opfattelse af, hvor lang tid en efterladt må sørge, og hvornår en enke/mand må forelske sig igen.\nVelskrevet, velkomponeret og meget tankevækkende! Jeg slutter af med et citat fra bogen:\n"When you loose, don´t loose the lesson"\nIndsendt af Bognørden kl. 07.06.00 1 kommentar:\nIndsendt af Bognørden kl. 06.06.00 Ingen kommentarer:\n360 sider House of words\nDenne thriller er dette nye forlags første udgivelse, romanen har ligget på de engelske bestsellerlister, og skal nu også komme de danske læsere til gode.\nOg lad mig bare starte med at fastslå, at det er en virkelig god psykologisk thriller. Forfattern\nevner at skrue en på een gang hverdagsagtigt situation, sætte den på spidsen, og forme\nen solid thriller, der fra start til slut, kryber ind under huden på læseren.\nYvonne er genforsker, hun lever med sin mand, der også er forsker, i udkanten af London.\nDeres voksne børn er flyttet hjemmefra og efter manden havde en affære nogle år forinden, er deres ægteskab lykkeligt, men uden de tætte relationer. En dag møder Yvonne en mand,\nde indleder et forhold, selv om de begge er gift. De kender ikke hinandens navne, og Yvonne ved ikke hvad manden laver, men hun er stærkt overbevist om, at han er spion. Deres forhold bygger på hurtige møder i dagtimerne og samtaler, det går faktisk godt, lige indtil Yvonne skal til en stor fest på universitetet. Aftenen slutter på en meget uheldssvanger måde, og får fatale konsekvenser for både Yvonne og hendes elsker. Romanen er således delt i to, fortiden beskriver forholdet og den fatale aften, nutiden beskriver en retssag, hvor både Yvonne og hendes elsker er tiltalt...\nSproget er yderst letlæseligt, den kvindelige jeg-fortæller tager med fast hånd, læseren med på en højst skæbnesvanger rejse. Der er to spor; datid og nutid - skiftene er lette, det er let at være tilstede begge steder, og faktisk er det bare at læne sig tilbage og nyde turen mens tankerne konstant er beskæftiget med at gætte de næste siders indhold - og tænke over, hvor galt et bedrag kan gå. Kort sagt; læseren er på arbejde.\nJeg er meget begejstret for thrillere, og har derudover en forkærlighed for dem, der indeholder retssager. Jeg blev lynhurtigt indfanget i handlingen, spændingen stiger hele vejen, og selv om udfaldet kun kan have to udgange, var jeg hele vejen igennem mere end fastholdt. Spændingen og underholdningsværdien er i top, jeg kunne ikke lægge bogen fra mig, men måtte lige have en side mere - og så en til...\nSå er du til Psykologiske thrillere, så er denne et klart bud på efterårs-læsning.\nDen er velskrevet, levende og yderst realistisk, og i det hele taget yderst velkomponeret. Jeg håber virkelig forfatteren fortsætter virket, jeg er i alle tilfælde klar til mere.\nIndsendt af Bognørden kl. 07.56.00 Ingen kommentarer:\n430 sider Lindhardt & Ringhof\nRomanen har fået en fin modtagelse i USA, nu er det så de danske læsere, der\nkan glæde sig over denne fine historie.\nRomanen er velskrevet, letlæselige kapitler, og jeg-fortælleren (June) er hele vejen igennem let at følge i tid og sted. Indimellem synes jeg, der var for megen stilstand, men ellers er det en roman, der næsten læser sig selv.\nJune er 14 år, hun bor sammen med sine forældre og sin 2 år ældre søster Greta. Greta er en lovende skuespiller/sangerinde og er med i skolens forestilling, med chance for endnu større roller i New Yorks teaterliv. June er en stille pige, hun har ingen venner og trives bedst i sit eget selskab. Men Junes onkel Finn er hendes livs store lys, sammen med Finn tager hun på ture, får indhold i hverdagen og frem for alt, forstår Finn hende. Men Finn har aids, og i 1986 er både uvidenheden og behandlingsmulighederne temmelig begrænsede.\nJunes mor er rasende på Finn, og panisk angst for at June skal blive smittet, men June holder ud til det sidste, og rammes virkelig hårdt da Finn dør. Efter Finns død Finder June ud af at han boede sammen med sin kæreste, men da Junes mor ikke er en kvinde, der evner at tale om følelser eller svære ting i livet, har June indtil nu ikke kendt til Tobys eksistens. Men Toby kontakter June, Finn har bedt han passe på June. Og da June arver gaver fra Finn med budskabet om at Toby er helt alene og June skal passe på ham, bliver hendes dybe modvilje langsomt ændret. Men i takt med at venskabet med Toby spirer, bliver forholdet til storesøsteren langsomt præget afstand og frustrationer.\nRomanen har flere facetter; aids epidemien, frygten og uvidenheden omkring sygdommen.\nDen menneskelige enteraktion, manglende kommunikation, jalousi, og frem for alt venskab og kærlighed. June udvikler sig gennem romanen, men små skridt lærer hun at se ud over sin egen næsetip, og tage ansvar for sig selv og andre. På sin egen naive måde, begynder hun at kræve svar og forandringer. Jeg kommer aldrig rigtig til at blive dus med hende, jeg er med på hendes rejse, men jeg kommer aldrig til at blive helt glad for hende.\nOmkring aids i 1980´erne, husker jeg i dag tydeligt en episode jeg havde; jeg var i praktik i en bank, og fik ved rundvisningen strenge instrukser på, aldrig at benytte et bestemt toilet. En ansat i banken havde hiv, og dengang troede man, at smitte kunne overføres via toiletter, håndvaske osv. Så jeg genkender frygten, den er fint beskrevet.\nHistorien er sød trods det tunge tema. Den fortæller om en ung pige, der tror sig alene i verden. En pige, der både stifter bekendtskab med livets store følelser og nu også tvinges til at indse, at ingen lever evig og selv forældre kan have fejl. Men den giver håb, og den fremtvinger faktisk en del smil undervejs.\n283 sider People´s Press\nSusanne Staun har altid stået for mig, som en af Danmarks rigtig gode forfattere, hun spænder vidt, har skrevet alt fra krimier til en bog om korrekt sprogbrug.\nDenne roman bygger på virkelige hændelser, forstået således, at forfatteren har været observatør i et hemmeligt netværk for forældre, der kæmper for deres børn. Forældre, der både har været udsat for psykisk og fysisk vold og terror. Forældre, der føler, at systemet svigter både deres børn og dem selv. Fælles for dem alle er: de kæmper for at beskytte deres børn. Denne roman er bygget på iagttagelser i den hemmelige gruppe og internationale undersøgelser. Historien er i Danmark, repræsentativ for ca. 500 voksne\nog 1000 børn - om året!\nMaria er en ung teologistuderende, hun er alenmor med to børn efter at hun forlod sin ex. mand pga. hans mange affærer med andre kvinder. Maria vil gerne i gang med at date igen, så hun går online og leder. Her finder hun Timm. Timm er alt det Maria ikke leder efter, han er ikke særlig køn, selvoptaget og fører sig frem med, at han er millionær, firmaejer og i gang med sit speciale. Maria vil bruge ham som en engangsdate, så hun ligesom er i gang med at date igen. Men trods Timms fuldkommen vanvittige opførsel, forelsker hun sig i ham! Han udstikker hvornår og hvor meget de skal ses, holder hende hen, men vil alligevel flytte sammen med hende. Han slår konstant op med hende, når hun ikke gør som han vil, og selv da han en dag tager kvælertag på hende, går hun ikke. Maria bliver gravid, Timm er lykkelig, for hun er den perfekte at få børn med. Men da hun er ude over abbortgrænsen, begynder han at terrorisere hende, og ender med at få hende indlagt på den lukkede. Maria får, med Timms ufravigelige "hjælp" til lægerne, diagnosen skizotypi. Herefter ryger hun ind og ud af psykiatriske hospitaler, og da Timm har overbevist lægerne om, at hun vil dræbe deres ufødte barn, bliver hun tilbageholdt indtil fødslen, Så snart Nanna er født, går Timm i gang med at søge Forældremyndighed og blive bopælsforælder. Det bliver starten på et årelangt slagsmål, hvor Nanna tager mere og mere skade, hvor Timm offentliggør Marias hospitaljournaler til både medierne og hendes arbejdsgivere og hvor han på 6 år starter over 50 retssager mod Maria. Timm har ret til samværd, selv om det skader barnet, og han har ret til at terrorisere Maria - det siger loven!\nRomanen er en fuldkommen grotesk indføring i, hvordan det danske system svigter. Hundredevis af børn svigtes hvert år, denne historie er desværre kun en af mange. Og det sker, forældre M/K (som regel den forsmåede part, eller som her en narcissist) mister grebet om sagens kerne - barnet. Det kommer til at handle om at bekrige den anden part, gerne få smadret hende/ham psykisk og siden løbe af med "sejren"\nMarias historie er levende, et deprimerende eksempel på, hvor meget børn bliver udsat for.\nHer gives indsigt i både fædregrupper, der har køreplaner for, hvordan en mor skal ødelægges, en grotesk indsigt i statsforvaltningens groteske sagsbehandling, og ikke mindst, hvordan selv myndighederne bryder loven og nægter at samarbejde med dem selv.\nMåske er Marias historie er "sammenkog" af de mange skæbner forfatteren har "mødt"\nmen den er jo desværre skræmmende "normal"\nRomanen giver anledning til mange spørgsmål undervejs, bl.a. hvordan mennesker kan blive så blinde, at de sætter både deres børn og dem selv i fare. Hvorfor bliver de hos disse skadelige partnere? Nogle læsere vil måske spørge sig selv, om dette nu også kan være sandt; til det er svaret JA. Jeg har personligt selv set hvad en forsmået ex. partner gjorde mod sit barn og sin ex. mand, og set at han til sidst opgav samværdet for ikke at skade datteren yderligere.\nJeg har hørt en dommer, i retssalen udtale; "jeg ville ønske jeg kunne dømme ham til at tage sig af sine børn" og endelig har der været en del TV programmer om de voldsomme skilsmisser, hvor der ingen vindere er- så ja, dette sker, dagligt.\nRomanen er grusom læsning, men den er også meget nødvendig. Det er vigtigt at synliggøre, hvordan børn og forældre svigtes. Det er vigtig at der kommer fokus på, hvordan en lov i stedet for at beskytte børn, rent faktisk er med til at opretholde skadevirkningerne på både børn og deres familier. Jeg håber denne roman kan være med til at øge fokus, jeg tror det bliver svært, men jo flere vi er jo bedre høres vi!\nJeg kom ind i et mareridt, som mange forældre sidder i dagligt. Desværre er romanen jo yderst realistisk, og Staun evner at formidle budskabet virkelig sublimt. Jeg ville ikke have været den foruden, for jo mere fokus, des større chance for forandring. Læs den som en roman om et parforhold, der der kører helt af sporet, eller læs den som et indlæg i debatten omkring den nye forældreansvarslov - Mine absolut varmeste anbefalinger!\n213 sider Attika\nDette er forfatterens tredje roman Læs mere om forfatteren her -\nmen mit første møde med hans værker - det bliver ikke det sidste.\nRomanen er yderst letlæselig, levende og handlingens før og nutid er opdelt, datidens kapitler er ofte startende med et stykke af datidens musik, og frem for alt et stykke\ntekst der matcher kapitlets handling.\nNiels er 60 år, han er en meget anerkendt professor på universitetet. Han er ofte i\nmedierne og lever i det hele taget to liv; det professionelle og det private. Niels\nhverken kan eller vil engagere sig i sin hustru og sine børn, han lever udelukkende\nfor jobbet, og for at komme længere op ad rangstigen. Men en dag siger Niels fra, han har fået nok. Han siger op, forlader sin hustru og flytter ind i hans barndomshjem for at være alene. Og alene er han, har har hverken telefon, computer eller venner. Niels går i gang med at istandsætte huset, og mens han arbejder, farer hans tanker tilbage til hans ungdom.\nPå den ene side var det den bedste tid i hans liv, og på den anden side, var det en tid, der bød på en grusom oplevelse, der stadig har dybe spor i Niels. Mens han ser tilbage, kommer der igen en smule liv i ham, men har hans ungdom virkelig indflydelse på hvem han er i dag, og kan nogle af ungdommens fejl gøres gode igen?\nRomanen er som sagt levende, Niels er et meget sammensat menneske, og jeg bryder mig faktisk ikke om ham. Han er narcissistisk, og vel egentligt socialt "afstumpet" Han har ikke ret høje tanker om de mennesker, der ikke er kollegaer. Men ungdommen viser en anden side af Niels, og i takt med, at fortiden udrulles, stiger min empati alligevel. Jeg var beskuer i Niels´liv, og kom faktisk med ind i det mandlige køns tanker og handlinger - med fare for at generalisere, så er det altså befriende at beskue livet fra en dreng/mands side. Det hele foregår i adstadigt tempo, så der er plads til løbende at se ind bag facaden.\nRomanen er en dyb portrættering af, hvordan fortiden kan være med til at forme os mennesker. Forfatteren formidler både en herlig indsigt i livet i de øvre lag på universitetet, og samtidig evner han at sætte læserens tanker i spil omkring den menneskelige psyke.\nDet er så langt fra et festfyrværkeri - handlingsmæssigt. Men formidlingsmæssigt, er dette\nen virkelig solid roman. Jeg var fanget fra start til slut, og trods det faktum, at jeg hele vejen havde antipati mod Niels, har dette været en virkelig god læseoplevelse.\nIndsendt af Bognørden kl. 06.52.00 Ingen kommentarer:\nMurakami behøver næppe den store introduktion, Læs mere om forfatteren her.\nJeg har været yderst begejstret for Trækopfuglens krønike og Kafka på Stranden, så det\nvar med store forventninger, jeg krøb ind i denne nye novellesamling.\nNu er det jo sådan, at jeg i mange år har fravalgt noveller, jeg holder af romanens fordybelse, og har egentlig altid synes noveller blev for overfladiske. Men jeg er blevet bedre til at se disse korte historiers glæder - og Mænd uden kvinder var bestemt en fornøjelse.\nMurakamis formidlingsevne er altså ud over det sædvanlige, han portrætterer de dybeste følelser og tanker, og han gør det flydende og letlæseligt.\nIndsendt af Bognørden kl. 08.45.00 Ingen kommentarer:\n255 sider Lindhardt & Ringhof\nForfatteren har haft en livslang interesse i Churchill. Den kommer til udtryk her, i en samling af citater (med tilhørende forklaringer) billeder, og en kort historisk beretning om manden, der har haft så stor indflydelse på den vestlige verden.\nDen biografiske og historiske gennemgang er velskrevet og levende, forklaringerne til citaterne og talerne er oplysende, og giver en bredere forståelse. Helheden virker rigtig\ngodt, og da citaterne rigt repræsenterer Churchills mange sider, var det er både alvorlig og meget humoristisk historisk gennemgang.\nWinston Leonard Spencer-Churchill kom til verden som en del af det engelske aristokrati. Samme aner som Prinsesse Diana, og som hende, mere folkelig end snobbet. Efter en barndom i bl.a Irland, kommer Churchill på kosteskole og efter endt studietid søger han ind i militæret. Her supplerer han soldaterlønnen med at skrive krigserportager for de engelske aviser, samtidig med at hans livslange private overforbrug steg og steg. Han ville tjene penge og søgte efter krige at udkæmpe, det bringer ham til først den cubanske frihedskrig, siden til Indien og Ægypten. Efter udtrædelse af hæren, går Churchill ind i politik. Han er tidligt i karrieren en kontroversiel person, og hans meninger vækker stor opsigt. Men vejen til premierminister-posten er banet, og via flere ministerposter får han i to perioder det overordnede ansvar for det britiske folk. Den plads, der vel nok er den vi "ikke-englændere" husker ham bedst for, og som med alt andet hos Churchill, så gik det ikke stille af.\n" Han er en af den slags talere, om hvem det kan siges, at han ikke ander, hvad han vil sige når han rejser sig, at han ikke aner , hvad han siger mens han taler, og at han, når han sætter sig, ikke aner, hvad han har sagt" Om admiral Beresford\n"Til Hitler, personligt" Churchills skrev en hilsen på en granat under et besøg ved fronten.\nNancy Astor til Churchill: "Hvis de var min mand, ville jeg komme gift i Deres kaffe"\nChurchill til Nancy Astor: "Og hvis jeg var gift med Dem, ville jeg drikke den"\n"Jeg er klar til at møde min skaber. Spørgsmålet er nok snarere, om min skaber er\nklar til at møde mig"\nNu er det svært at anmelde denne slags udgivelser, jeg har ikke kompetencerne til at bedømme de udvalgte citater, så jeg gør det ud fra mine egne præmisser; jeg fik en kort, men velfortalt biografi. Jeg blev oplyst og fik et indblik i både mennesket og politikeren Churchill og ikke mindst var jeg fanget og underholdt hele vejen igennem.\nHer er ingen tunge passager, tværtom. Og så er det altid en fornøjelse at læse en bog, hvor forfatteren ikke bare formidler rigtig godt, men også formår at strø egen interesse ud over læseren - det skete for mig. Historisk eller politisk interesserede vil formodentlig nikke genkendende, og så vil jeg påstå, at læsere uden den forudgående interesse, vil opnå den.\nIndsendt af Bognørden kl. 07.11.00 2 kommentarer:


MerryChristmasWishes | Er serotonin lykkehormonet? Tips til at øge\nForside Velfærd Er serotonin lykkehormonet? Tips til at øge\nHormoner er stoffer produceret af det endokrine system. Der er mange typer med forskellige og unikke funktioner, så alle er af stor betydning for organismenes fulde funktion.\nNogle handler direkte på vores kognitive og adfærdsmæssige funktioner, såsom serotonin. Lad os bedre forstå vigtigheden af dette stof og dets funktion i vores krop:\nIndeks - i denne artikel finder du:\nHvordan serotonin produceres af kroppen?\nHvad gør neurotransmitteren serotonin?\nSerotonin er hormonet for lykke og glæde?\nHvad betyder højt serotonin?\nHvad forårsager manglen på serotonin i hjernen?\nLavt serotonin og depression?\nSådan diagnosticeres: der er eksamen?\nBehandling: hvordan man øger serotonin?\nHvad er den bedste medicin til at øge serotonin?\nHvordan man øger serotonin naturligt?\nForskelle mellem serotonin, dopamin og noradrenalin\nHormonet serotonin er karakteriseret som en neurotransmitter (kemisk stof, der kommunikerer mellem neuroner), der er ansvarlig for at regulere søvn, humør, kropstemperatur osv. Så det er vigtigt at give følelser af velvære og lykke.\nDette er muligt, fordi det berømte “lykkehormon” produceres i nervesystemet og transmitterer information til hjernen, hvilket gør det muligt at føle disse positive følelser..\nDerudover er det værd at nævne, at dette stof også virker på det kardiovaskulære system, glatte muskler og fremmer blodpladeaggregering (forhindrer blodpropper). Det spiller også en vigtig rolle i CNS (centralnervesystemet), der virker i det limbiske system.\nDette system fungerer ved at kontrollere fornemmelser som angst, frygt, søvn og endda smerteopfattelse.\nI denne forstand fører lave niveauer af serotonin ofte til symptomer som øget irritabilitet, søvnløshed og endda gastrointestinale problemer. I mere alvorlige tilfælde kan det også være forbundet med depression.\nDybest set består behandling for dem, der mangler serotoninindeks, af ændringer i vaner. F.eks. Inklusive mad rig på tryptofan (stof, der er ansvarlig for produktionen af serotonin) i kosten, træning osv..\nI mere alvorlige tilfælde kan medicin som Fluoxetin eller Citalopram ordineres, som fungerer som selektive serotoninrecapture-hæmmere (SSRI'er), der regulerer hormonets funktionalitet..\nI sekvensen kan du bedre forstå andre spørgsmål om denne neurotransmitter:\nHvordan serotonin produceres i kroppen?\nDET serotonin er et hormon, der produceres i hjernen og tarmen fra stoffet tryptofan (aminosyre). Generelt findes dog de fleste (80% til 90%) i mave-tarmkanalen.\nI denne forstand afhænger produktionen af indtagelsen af fødevarer, der er rige på tryptophan (findes i fødevarer som chokolade, bananer, korn osv.) Og kulhydrater. Så idealet er at opretholde en afbalanceret diæt og forbruge de fødevarer, der indeholder stoffet, i små portioner hele dagen.\nDesuden finder generelt det meste serotoninproduktion sted i perioden om morgenen og på tilstedeværelse af sollys - der stimulerer frigivelsen af hormonet.\nEndelig er det værd at bemærke, at serotonin også kan findes i blodplader og hovedsageligt i centralnervesystemet (CNS). Således er den pinealkirtlen (placeret i hjernen) udskiller serotonin og tillader således dets handling i kroppen.\nNeurotransmitteren serotonin udfører vigtige funktioner i centralnervesystemet (CNS), som påvirker både den kognitive og adfærdsmæssige side. Blandt dens vigtigste funktioner er humør kontrol - hæmmer f.eks. aggressiv adfærd.\nDerudover er dette hormon ansvarlig for andre vigtige funktioner, herunder:\nRegulerer libido (seksuel lyst);\nHjælper med blodpropper\nKontrollerer kvalme og tarmfunktion.\nI betragtning af mangfoldigheden af denne neurotransmitter er det muligt at bemærke, hvor vigtigt det er for kroppens fulde funktion - både med hensyn til fysisk og mental sundhed.\nDET serotonin er kendt som lykkehormon. I betragtning af at det er direkte knyttet til stemningsregulering blandt andre funktioner.\nImidlertid er det hormon, der vides at give fornemmelser af fornøjelse og dopamin. Dette skyldes, at det fungerer i det såkaldte "belønningssystem".\nNår du udfører bestemte aktiviteter (fra det enkleste, såsom at drikke, når du er tørstig), modtager hjernen stimuli, og dopamin frigives - hvilket giver en følelse af glæde eller belønning ved handling.\nDet ville imidlertid ikke være forkert at overveje, at høje niveauer af serotonin også kan få en person til at få større følelser af glæde på grund af en større følelse af velvære..\nI denne forstand er det værd at nævne, at disse to hormoner ofte virker sammen.\nNår serotonin er over normale niveauer, opretter det en serotoninsyndrom. I dette tilfælde er det almindeligt, at personen har overdreven nervøs aktivitet, hvilket fører til symptomer som:\nEn af hovedårsagerne er relateret til fælles brug af stoffer, der aktiverer dette hormon. For eksempel når du tager stimulerende stoffer, mens du bruger visse lægemidler (såsom antidepressiva).\nDet er dog værd at bemærke, at dette er et sjælden tilstand, det forekommer næppe selv ved brug af forskellige medikamenter, der øger serotoninniveauet.\nEn af hovedårsagerne til manglen på serotonin i hjernen er relateret til mangel på gode vaner: korrekt mad, fritid, fysisk træning osv. Da dette hormon giver os en følelse af lykke og velvære, er det meget vigtigt at etablere vaner, der tilskynder det.\nI denne forstand er mad en faktor, der kan være afgørende. Dette i betragtning af at det er den nemmeste måde at absorbere tryptophan (stof, der er ansvarlig for produktionen af serotonin).\nSå sats på mad som kød og mejeriprodukter. Undgå en diæt rig på sukker og forarbejdede mel, som forhindrer tarmens funktion og dermed optagelsen af tryptophan.\nEt andet problem, der kan interferere med niveauerne af serotonin i kroppen, er høje niveauer af stress, hvilket følgelig øger niveauerne af hormonet kortisol..\nEndelig kan problemet også relateres til hormonoverførsel. Så selv på normale niveauer er det ude af stand til at udføre sin fulde handling - der kræver lægemiddelintervention.\nIkke nødvendigvis lavt serotonin er et tegn på depression eller omvendt. Imidlertid er lave niveauer af dette hormon ofte forbundet med tilfælde af angst eller depression.\nAf denne grund fungerer mange medikamenter, der bruges til at behandle disse tilstande, ved at øge serotonin og regulere dets funktion. I betragtning af at problemet i mange tilfælde ikke ligger i manglen på dette stof, men i dets transmission.\nI denne forstand får mange antidepressiva medicin patienten til at føle sig forbedret i humør og mindske angst igennem genoptagelse af hormon (genabsorption af den neurotransmitter, der skal bruges igen). Således øger lægemidlet mængden af serotonin i mellemrummet mellem neuroner og giver det mulighed for at udføre sin virkning.\nMen det er værd at understrege, at selvom forholdet mellem depression og lavt serotonin er meget almindeligt, har ikke alle deprimerede problemer med dette hormon.\nPå samme måde som det er muligt, at personen har mangel på niveauerne af stoffet, men uden at være i en tilstand af depression.\nNår serotonin findes i lave koncentrationer, har personen en tendens til at føle påvirkningen i de områder, hvor han handler (humør, søvn, appetit osv.). Blandt de vigtigste symptomer på manglen på dette hormon er således faktorer som irritation, angst og søvnløshed.\nDer er dog stadig andre symptomer, der kan vises, når serotonin er lavt:\nFejl i tarmen\nForstyrrelser i hukommelse og koncentration;\nFølelsesmæssig ustabilitet generelt.\nHusk, at manglen på serotonin ikke nødvendigvis vil forårsage disse symptomer. Der er mennesker, der ikke viser noget tegn på problemet.\nGenerelt for at kende kroppens serotoninniveauer og stille en diagnose bestiller lægen en blodprøve.\nMed dette vil det være muligt at analysere, om niveauerne er inden for de parametre, der anses for at være tilstrækkelige - fra 101 til 283 nanogram pr. Milliliter blod (ng / ml).\nDet er dog vigtigt at huske på, at serotonin ikke er konstant. Så dets indeks kan ændre sig hele dagen med toppe og fald.\nSåledes kan det være interessant at holde den medicinske overvågning regelmæssigt for at observere konstansen eller eventuelle ændringer af dette stof i kroppen. Mens faldet ikke kun kan forårsage problemer, men også forværrede satser.\nDet er værd at nævne, at mange specialister indikerer, at der er ringe klinisk relevans med hensyn til doseringen af serotonin i blodet. Så det vigtigste er hormonets neuronale synaps - det vil sige den måde, det overføres til kroppen på.\nDerfor bruges testen til måling af serotonin ofte til forskning eller andre specifikke diagnoser - såsom carcinoide tumorer..\nGrundlæggende sker behandlingen for at øge serotonin på to måder: ændringer i vaner og / eller brug af medicin (såsom antidepressiva, vitamintilskud osv.). Hvad varierer efter sag.\nSom nævnt fører undertiden manglen på serotonin i kroppen til alvorlige problemer som depression. I disse tilfælde er lægemiddelintervention nødvendig, så personen hurtigere forbedres og kan få livskvalitet.\nI tilfælde af sporadiske eller milde symptomer kan den ansvarlige læge kun anbefale en ændring i rutinemæssige vaner - såsom at inkludere flere fritidsmomenter i den daglige rutine, forbedre spisevaner osv..\nUanset hvilken behandling der er angivet, er det vigtigt at følge medicinske anbefalinger for at få et tilfredsstillende resultat.\nMental sundhed: hvad er de mest almindelige problemer, og hvordan man plejer?\nBlandt de midler, der er mest anbefalet af fagfolk til at øge dette hormon, er de vigtigste de selektive serotoningenoptagshæmmere (ISR'er). Disse virker ved at hæmme resorptionen af dette hormon i hjernen - således at dets koncentration med kontinuerlig brug øges og har en normaliseret virkning..\nI denne forstand kan vitamintilskud oprindeligt angives - i betragtning af at vitaminer B-kompleks, er for eksempel store allierede i produktionen af serotonin.\nDerudover er medicin som:\nHusk at disse lægemidler er til kontrolleret brug og kun bør bruges med professionel anbefaling og vejledning.\nSerotonin regulerer forskellige funktioner i vores krop (humør, søvn, appetit osv.), Som kan lide ekstern interferens. Det er vores vaner kan påvirke niveauet af dette hormon. I denne forstand skal du tjekke nogle måder til naturligt at øge serotonin i kroppen:\nSamlet set fødevarer rig på tryptofan (aminosyrer, der øger produktionen af serotonin i centralnervesystemet) er de bedste for dem, der ønsker at øge niveauet af “lykkehormonet”. Tjek nogle:\nKastanje af Pará.\nDette er blot nogle få eksempler. Hvis du vil have en mere komplet liste over fødevarer, der kan hjælpe dig med at føle dig godt, kan du søge hjælp fra en ernæringsekspert. Således kan den professionelle angive dem, der har et højere tryptofanindeks.\nDet er ikke nyt, at fysiske øvelser er meget gavnlige for helbredet, og at de kan ændre vores krops hormonelle koncentrationer - inklusive serotonin.\nGenerelt er udøvelsen af fysiske aktiviteter en af de sundeste måder at øge produktionen af serotonin i kroppen. Derfor, når vi inkluderer denne vane i vores rutine, er det normalt for os at have en større følelse af velvære, disposition og lykke..\nHar du nogensinde hørt om mennesker, der lider af en type sæsonbetinget depression, der påvirker dem i de koldeste perioder af året? Dette kan skyldes mangel på D-vitamin.\nDette vitamin er et vigtigt næringsstof til produktionen af serotonin. Så solbadning kan hjælpe meget med at afbalancere niveauet af dette hormon, der er så vigtigt for vores velbefindende.\nDog skal der udvises forsigtighed. Overdreven eller forkert udsættelse for solen kan være ret skadelig. Så vælg altid at gøre dette til tider, der betragtes som sikre: inden kl. 10 og efter kl.\nHvis du bor et sted, der normalt har den mest lukkede tid eller ikke er i stand til at solbade på grund af andre problemer, skal du søge hjælp fra en læge. På den måde kan han / hun angive et D-vitamintilskud, hvis det er relevant.\nHav øjeblikke af fritid\nSom vi har set er serotonin (blandt andet) ansvarlig for at regulere vores humør. Intet bedre til det end at værdsætte fritidsmomenter og sikre, at de er en del af rutinen.\nMange mennesker opgiver små daglige øjeblikke af fritid, såsom at tage sig tid til at se noget, de nyder, at være sammen med familien, slappe af osv. Dette kan dog være meget skadeligt for kroppens fulde funktion.\nAfslapningsteknikker: hvordan man forbedrer mental sundhed?\nDette skyldes, at når vores sind ikke er godt, har det en tendens til at reflektere i vores krop. Derfor er det vigtigt, at serotoninniveauerne er gode for at give en følelse af velvære og give mulighed for en god nats søvn, en god appetit osv..\nSørg derfor for at medtage fritidsmomenter i dit daglige liv, selv i små doser. Det vil bestemt ikke vare længe, før du indser virkningerne af dette på dit liv - især hvis det gøres sammen med de andre nævnte vaner..\nSerotonin, dopamin og noradrenalin har nogle fælles faktorer, men det vigtigste er, at de alle er neurotransmittere der på en eller anden måde forstyrrer følelser af velvære, glæde og lykke.\nPå trods af dette er de imidlertid ikke det samme hormon og har unikke egenskaber, så hver enkelt har sin betydning. Se hvad der er dets andre funktioner ud over humørregulering:\nSerotonin - regulerer søvn, appetit, puls, kropstemperatur, følsomhed og intellektuelle funktioner;\nDopamin - det er kendt som lystneurotransmitteren (giver en følelse af belønning), men det virker også på niveauerne af opmærksomhed, motoriske funktioner, læring osv.\nNoradrenalin - er direkte knyttet til kroppens alarmtilstand, og dens vigtigste handling er opretholdelse af blodtryk.\nGenerelt kan disse neurotransmittere virke sammen (hovedsageligt serotonin og dopamin). Den måde, hvorpå de syntetiseres i organismen og deres specifikke individuelle funktioner, er det, der adskiller dem.\nSerotonin er et stof, der virker direkte på vores følelse af velvære og lykke. Husk dog, at kultivering af gode vaner kan være den vigtigste måde at holde det på sit normale niveau og muliggøre en god livskvalitet..\nSørg for at fortsætte med at følge det sunde minut for at få flere oplysninger om trivsel, mad og sundhed generelt!


Cordua: Kommentatorer er ikke objektive om K-kampagne - Altinget - Alt om politik: altinget.dk\nLiberale brøl Jarl Cordua | 22. april 2015 kl. 11:29 | Print\n"Man kan diskutere, om det er nødvendigt at betone fællestrækket mellem den historiske meget sekulære nazisme og den desværre meget aktuelle dybt religiøse islamisme. At det skal tages alvorligt og bekæmpes, kan ingen være i tvivl om," skriver Jarl Cordua om Konservatives STOP-kampagne.\n(Foto: Francis Joseph Dean/Scanpix)\nKLUMME: Dele af kommentator-korpset og pressen har forudsagt K's endeligt og entydigt givet partiets STOP-kampagne skylden. Det bunder i almindelig politisering og rynken på næsen af synspunkter, man ikke bryder sig om, frem for egentlig kold analyse, skriver Jarl Cordua.\nMeningsdannere og journalister i centrum-venstre-segmentet har en vis forkærlighed for en særlig gruppe af borgerlige, som de gerne fremhæver på bekostning af rest-borgerligheden.\nDe kalder dem for "de anstændige borgerlige” i modsætning til resten, som man må forstå er de ”uanstændige” borgerlige.\nMeningsmageriet, der skal opdele de forskellige typer borgerlige, ifører sig gerne et skær af objektiv analyse, selvom der naturligvis er tale om dybt politiserende og ofte forvrøvlede kommentarer.\n”De anstændige borgerlige”\nDe selvsamme mennesker, der glad og gerne fremmaner fantom-partiet ”De anstændige borgerlige” er folk, der aldrig i deres vildeste fantasi kunne forestille sig at stemme til højre for Radikale Venstre. Men alligevel vedstår de gerne en (skin)sympati for mennesker blandt de borgerlige, der på nogle områder måske har de samme venstreorienterede meninger som dem selv. Gerne for folk med forkærlighed for regulering såsom tidligere miljøminister Connie Hedegaard (K).\nTidligere har man set, hvordan partiet Venstre ifølge nogle meningsdannere skulle være kapret af uanstændige mennesker. Nu er turen så kommet til Det Konservative Folkeparti, som i sin seneste kampagne har haft den frækhed i en reklamekampagne at sætte en tyk streg under det forhold, at islamismen, som den praktiseres både herhjemme og i Islamisk Stat, har visse ligheder med det, som nazisterne praktiserede i fyrrerne.\nMan kan diskutere, om det er nødvendigt at betone fællestrækket mellem den historiske meget sekulære nazisme og den desværre meget aktuelle dybt religiøse islamisme. At det skal tages alvorligt og bekæmpes, kan ingen være i tvivl om.\nDet preller dog fuldstændigt af på store dele af det københavnske meningsmagerparnas, hvor læserbrevsskribenter og andre kloge mennesker på Politiken, Information, men også i borgerlige aviser – igen med det gennemgående træk, at de aldrig kunne drømme om at stemme på liste C – udskriger deres store bekymring for overlevelsesmulighederne for det kriseramte parti.\nTæt på spærregrænsen?\nMan fortæller også gerne om private meningsmålinger, der sikkert og vist spår et kæmpe vælgerfrafald. Og forleden dag kunne alle bekymrede hænge deres hat på en enkelt Voxmeter-måling foretaget for Ritzau i sidste uge, der viste, at Konservative nu nærmer sig spærregrænsen med en sølle opbakning på 2,9 procent.\nI den senere tid har K ellers ligget stabilt omkring 4-5 procent. Den seneste Green-måling spår K på 2011-valgresultatet, dvs. 4,9 procent, mens Voxmeter også for to uger siden – før kampagnen gik i gang - målte partiets opbakning til kun 3,8 procent.\nLemminge-effekt og automatreaktion\nHvis man dertil indregner usikkerhedsmarginen på +/- 1 procentpoint, ja, så kan K være under spærregrænsen, men de kan også ligge på niveau med andre målinger. Faktisk er det slet ikke usandsynligt.\nAlligevel har én eneste måling fået store dele af kommentator-korpset og dele af pressen til at foruddiskontere K's endeligt og entydigt give partiets kampagne skylden for den miserable måling.\nDet er så min påstand, at det bunder i almindelig politisering og rynken på næsen af synspunkter, man ikke bryder sig om, frem for egentlig kold analyse. Og her var det måske lidt klædeligt, hvis den såkaldte "tilstræbt objektive" statsstøttede journalistik – ikke mindst i disse valgtider - træder et enkelt skridt tilbage frem for at blive en del af lemminge-effekten og automat-reaktionerne, der har til formål at påvirke opinion frem for at beskrive forholdene.\nKonservative offentliggjorde i øvrigt en måling i går foretaget af Gallup, der viser, at 40 procent af vælgerne er enige i budskabet om ”stop naziislamisme”, og at yderligere 25 procent er overvejende enige.\nOpbakning til K-kampagne\nFaktisk er kun 7 procent helt uenige i synspunktet. Skulle man tro debatten og Politikens læserbrevsskribenter, så er det blandt dem, at man finder de nu tidligere konservative kernevælgere. Men hvis man ser på tallene for konservative vælgere, så flugter deres syn på udsagnet gennemsnitsvælgerens, og kun seks procent er uenige.\nOpbakningen til udsagnet er med de konservatives pressechefs, Benny Damsgaards, ord ”nærmest nordkoreansk”.\nJeg bilder mig dog ikke ind, at disse facts gør noget større indtryk på den del af opinionen, der for længst har dømt K til døden.\nMeningsmageriet, der skal opdele de forskellige typer borgerlige, ifører sig gerne et skær af objektiv analyse, selv om der naturligvis er tale om dybt politiserende og ofte forvrøvlet kommentarer.\nForrige artikel Cordua: Kom nu med det folketingsvalg! Næste artikel Cordua: Thornings momentum fiser ud


Anmeldelse: Jeppe på Bjerget, Grønnegårds Teatret - Ungt Teaterblod\nOn - 28. juni 2016\nMin krop sitrer stilfærdigt af spænding, fordi jeg endelig skal se ‘Jeppe på Bjerget’. Jeg har hørt om den mange gange, og det lyder som om, at den er et hit hver eneste gang, den bliver sat op. Det er også lækkert at være tilbage som publikum på Grønnegårds Teatret, hvor det er så smukt at sidde udenfor i deres store have sammen med en masse andre mennesker. Det er der noget teatermagi over – og det er stærkt at opleve det, inden forestillingen overhovedet er gået i gang.\nJeg skal ikke kunne sige, om ‘Jeppe på Bjerget’ er et hit hver gang, den er blevet spillet – men jeg kan love dig for, at den er et hit på Grønnegårds Teatret.\nLudvig Holbergs næsten 300 år gamle stykke er blevet taget under kærlig behandling af Thomas Bendixen, der har stået for iscenesættelsen. Sammen med skuespillerne får han skabt et univers, der får hele forløbet til at virke aparte på den fede måde. Det gøres f.eks. ved at lade de højtstående karakterer få vilde masker på og gå langs scenevæggen, når de narrer ham ved at ændre på hans virkelighedsopfattelse.\nDe vil narre Jeppe, da han er en døddrukken taber, som de finder bevidstløs af druk. De finder på at lade ham vågne op i baronens seng, og så spille at de er hans lakajer. Så den rigtige baron leger bl.a. også Jeppes lakaj. Deres spil går ud på, at de ikke må røbe, at det bare er en komedie, de har gang i, for ellers har man tabt.\nDet fører til nogle absurde situationer, hvor den forsmåede Jeppe pludselig kan bestemme over nogle, og han har tydeligvis en stor indebrændthed, for jeg kan love for, at han ikke holder sig tilbage med sin midlertidige magt.\nDet er sjovest selv at opleve, hvordan det finder sted. Det er i de scener, hvor de spiller komedie for Jeppe, at forestillingen bliver noget, man kommer til at huske i lang tid, fordi det hele bare er så syret at se – på en eller anden skøn måde.\nStarten på forestillingen bliver lidt langsom i betrækket, men den kommer efter det, og så gælder det bare om at nyde løs.\nLæg i øvrigt mærke til at Jeppe nævner, at ridefogeden lægger i med hans kone, og hvad der så sker, når Jeppe “bliver til” baronen. I love it!\nDet er Olaf Johannessen, der spiller Jeppe på Bjerget (Nielsen), og han er åbenbart blevet udpeget til at være ekspert i at spille store roller, der er voldsomt stive på scenen. Tidligere har vi nemlig set ham i ‘Puntila’ på Det Kongelige Teater, som en højtstående mand, hvor han smadrede sig i alkohol.\nNu er karakteren Jeppe, som lever på samfundets bund, der skal kæmpe for bare at finde noget at slukke tørsten med. I starten af stykket ser vi en af de bedste scener, da Jeppe har fået drukket alle pengene op, han havde fået af sin kone til at købe grøn sæbe for. Kroppen vil simpelthen ikke med ham videre, så vi ser hans kamp mod sine egne ben, hvilket er pragtfuldt og tragisk at se på.\nDet gør næsten ondt på en selv, når man ser hans kone slå ham med krabasken Mester Erich, når hun straffer ham for hans uduelighed og dovenskab. Det er rørende at mærke, hvordan Olaf Johannessen har udfyldt Jeppe med sødme, oprigtighed, glæde og frygt. Olaf bliver bare ved med at røre mit hjerte, som han også gjorde i ‘Puntila’ og i ‘Heksejagt’.\nDe andre skuespillere gør det også godt, og de får sammen skabt et dragende univers, der får min mave til at kilde lidt, når jeg tænker på det. Jeg må særligt fremhæve Andreas Jebro, der spiller 2. lakaj. Han overraskede os med sin brug af mimik og, især, krop. Det ligner, at han gjorde så meget, man kan med karakteren, uden at det tager unødigt fokus i scenerne. Det er altså en beundringsværdig balance at ramme. Ham glæder jeg mig unævneligt meget til at se igen.\nHvad er grunden til at sætte den gamle klassiker op igen? Jeg føler i hvert fald, at den sætter navn på en social taber (Jeppe), der måske viser sig ikke at være så stor en taber alligevel. Måske gør han bare sit bedste for at komme igennem sit kummerlige liv, så godt som han nu kan. Måske er det dét, de fleste mennesker gør, som man ellers kan se ned på, fordi de fremstår som fordrukne dovne individer.\nOg hvad er der så mere at sige. Det er stor teaterkunst, du kan blive vidne til, hvis du bare lige finder dig i den lidt langtrukne start.\nGrønnegårds Teatret, Bredgade 66, 1260 København K\nForestillingen spiller i Designmuseum Danmarks Have, Bredegade 68, 1260 København K\nSpiller indtil den 20. august 2016


Golfkometen Rasmus Højgaard vinder UK Championship – Nyheder fra Bornholm » Bornholms Tidende\n30. AUG 2020 30. aug 2020 • 18:31 SPORT AF\nGolfkometen Rasmus Højgaard vinder UK Championship\nDen danske teenager er den yngste spiller nogensinde til at vinde to European Tour-turneringer.\nTil sidst kunne kun Martin Kaymer og Justin Walters nå ham. Først missede Walters muligheden for at tage sejren, men kunne efterfølgende putte sig til omspil. Tyske Kaymer missede omspillet efter et skidt putt på 17. hul.\nI december sidste år vandt han turneringen Mauritius Open – også efter omspil – og efter coronapausen har han leveret lutter flotte resultater i de tre turneringer, han deltog i før denne uges turnering.


Hold dit hjerte sund\nTromme rejse 2 november 2018 - Åben dit hjerte (Kan 2019).\nHer er de dårlige nyheder: Hjertesygdomme er den største dødsårsag i USA, og 49 procent af voksne har mindst en risikofaktor for sygdommen. Men den gode nyhed er, at der er en række ting, du kan gøre for at holde dit hjerte sundt.\nØvelse er et godt sted at starte, siger Dr. Judith Mackall, en kardiolog ved University Hospital Cases Medical Center i Cleveland.\nTretti minutters motion om dagen kan give store fordele for dit hjerte, sagde Mackall i en pressemeddelelse fra et lægecenter. Hvis du ikke kan gøre en enkelt 30-minutters træning, divider din øvelse i tre 10 minutters sessioner om dagen. Forskning viser, at denne mængde motion kan forbedre kolesteroltalet og reducere vægten og blodtrykket inden for 10 uger.\nSund kost er også vigtig, og du skal forbruge mindst fem portioner frugt og grøntsager om dagen som en del af en afbalanceret kost, sagde Mackall. Dette vil reducere din risiko for hjertesygdomme ved at hjælpe med at håndtere blodtryk og faldende betændelse.\nHvis du er ryger, er det tid til at afslutte, sagde Mackall.\n"Hvis du ryger, vil du slå af syv år i dit liv, " sagde hun. "Og hvis du har kardiovaskulær sygdom, og du ryger, vil du dø 15 år før du ellers ville."


for koffein på Foxie Hill\nI forbindelse med starten i 3 års Mesterskabet på Bornholms Brand Park, lørdag d. 26.september 2020 (5.løb) blev der taget dopingprøve på vinderen Foxie Hill, der trænes af amatørtræner Jørgen Petersen.\nDTC har modtaget resultatet af A–prøven, der er positiv for koffein. B-prøven sendes nu til analyse på et fransk laboratorium.\nVed det uanmeldte besøg blev der i form af en fodersæk fundet dokumentation for produktionsdatoen, der er d. 4. juni. Derfor det kan siges med sikkerhed, at foderet, som har forårsaget den positive prøve, stammer fra perioden før den tyske producent rensede sit produktionsanlæg i midten af juli.\nSagen med Foxie Hill vil indgå i det sagskompleks, som i øjeblikket drøftes med den tyske producent og hans danske importør. Der blev afholdt møde i fredags d. 6. november, hvor det videre forløb blev aftalt.\nMødet forløb i god orden og med stor forståelse fra producentens side, og det næste møde vil centrere sig om af drøfte de tab og omkostninger, som de involverede parter er blevet påført.


SPOT 10 online – nu med lyd! 6. Maj, 2004\nSådan ser playeren ud - prøv selv\nved at klikke på SPOT band-player i margenen\nt.v. eller på ikonet t.h.\nÅrets SPOT Festival byder på en række velkendte navne – Tim Christensen, Jokeren, Tue West m.fl. Men kongstanken bag SPOT 10 er stadig at give sceneplads og spillerum for den rytmiske musiks vækstlag, og dén praksis overfører vi nu til vores hjemmeside med en "SPOT band-player".\nSom noget nyt har SPOT Festivalen i år oprettet en speciel ”SPOT band-player” på www.rosa.org/v4/spot/spot10 med informationer, billeder, links og – ikke mindst – hele numre med noget nær alle festivalens navne. Så nu kan festivalpublikummet og de mange inviterede branche- og mediefolk forberede sig på årets festival online – eller følge op på koncertoplevelserne bagefter.\nUdviklingen af denne specielle feature på SPOT 10s hjemmeside er sket i samarbejde TDC, som er SPOT 10s hovedsponsor, og i den anledning siger ROSAs leder Gunnar Madsen:\n- Vi har – som noget nyt – valgt at samarbejde med TDC. Ikke kun for sponsoratets skyld, men fordi vi gennem dette samarbejde sender et klart signal om, at i en formidlingsmæssig forstand er ”fremtiden allerede nutid”. Og det er band-playeren bare ét eksempel på, siger ROSAs leder.\nInitiativet med ”SPOT band-player” ligger i forlængelse af SPOT 10’s fokus på de nye digitale muligheder for musikken, dens udøvere og brugere. Pladebranchen befinder sig for øjeblikket i et vadested, hvor salget målt i fysiske enheder går ned, mens download er på vej op.\nDén situation bliver det centrale tema på årets SPOT Festival, især i kraft af en række seminarer og paneldiskussioner omkring musikkens digitale muligheder, samt SPOT 10 Festivalens Keynote Speech lørdag 5. juni, der har ”Digital Distribution of Music” som emne - og præsenteres i samarbejde med TDC.


3 steder med anderledes kaffetraditioner – EspressoBean\n3 steder med anderledes kaffetraditioner\nKaffe er en drik, som er så stor en del af vores kultur, at vi næsten ikke tænker over det. Vi drikker kaffe til morgenmaden, på arbejdet eller i hyggestunder. Og den kan være tilberedt i kaffemaskine, som en hurtig instant-kaffe eller i en avanceret espressomaskine. Rundt omkring i verden spiller kaffe også en stor rolle, men kaffekulturen kan tage mange former.\nDe fleste kender den italienske kaffekultur, med den espressoer, cappuccinoer og caffe latter. Det er let at blive forvirret over alle de måder, man kan servere en espresso på. Forvirringen bliver ikke mindre, hvis man tager til Spanien. Her må man bestille en café solo, hvis man er i humør til en espresso og en café doble, hvis det er nødvendigt med en dobbelt. Det er dog måske café con leche, en kaffe med mælk, der er nationaldrikken. Den bliver drukket om morgenen, om aftenen, ja, den går også som afslutning på de fleste måltider. Kaffe er en vigtig del af den spanske kultur og meget af det sociale liv i byerne foregår på cafeerne. Hver region har sine egne ritualer. Malaga byder på det højeste antal cafeer per kvadratmeter i hele verden, og rejser du til Mallorca vil du opleve, at de har deres helt eget kaffetilbehør, Ensaïmada, der er en slags croissant med flormelis.\nHer i Europa har vi altså hver vores kafferitualer og måder at tilberede den mørke drik på. Men i et af de lande, hvor de rent faktisk fremstiller kaffebønner, Etiopien, har de udover at eksportere kaffe til hele verden også selv en rig kaffekultur. Tilberedningen af en kop kaffe kan dog være en noget tidskrævende proces, en ceremoni, der for eksempel afholdes til ære for gæster. De grønne kaffebønner ristes i en fladbundet pande over varme kul i nogle minutter til olierne begynde at trække ud af bønnerne, men uden at de bliver brændte. Bønnerne bliver puttet i en morter og malet i hånden, hvorefter de bliver placeret i en jabena, en kande lavet af sort ler. Når den har kogt bliver kaffen hældt i en anden beholder, og sat til at køle af, hvorefter den bliver hældt tilbage og varmet op. Til sidst drikkes kaffen af små kopper, enten sort eller med lidt sukker, urter eller salt. Lidt mere avanceret end morgenkaffen fra maskinen!\nI Tyrkiet har de også en berømt måde at brygge kaffe på. Her putter man meget fintmalet kaffe direkte i vand, der er lige på kogepunktet uden at spilkoge. Og vil man have sukker i kaffen, skal den tilsættes under kogningen, ikke efter. Den tyrkiske kaffe findes også store dele af Østeuropa, for eksempel i Bosnien, hvor en lignende måde at tilberede kaffe på går under navnet bosnisk kaffe. Også i Tjekkiet og Slovakiet støder man tit kaffe på kogemaner. Kaffen bliver tæt og stærk, men man kan selvfølgelig risikere, at der kommer lidt grums med i koppen, når man hælder op, hvilket man ikke er vant til, hvis man plejer at drikke kaffe, der er løbet gennem et filter. Til gengæld siger man, at grumset kan bruges til spådomme. Så næste gang, du bliver irriteret over kaffegrums i bunden af koppen, så fortvivl ikke. Din fremtid gemmer sig måske i mønstret.\nPrevious post Skønne kaffe-gaver idéer til vinteren\nNext post Skal espressokopper vaskes i hånden eller med maskine?


Børn&Unge - 2014/08 - Information fra BUPL. Godtgørelse for forskelsbehandling er måske skattefri\nInformation fra BUPL. Godtgørelse for forskelsbehandling er måske skattefri\nLæs dette, hvis du har fået en godtgørelse på grund af forskelsbehandling i jobbet. Ny praksis kan betyde, at du ikke skal betale skat. Og skynd dig. Den første frist for henvendelser er 1. maj.\nHvis du har fået godtgørelse på grund af forskelsbehandling i din ansættelse, så har du muligvis penge til gode hos SKAT.\nDet kan for eksempel være, at du har fået en godtgørelse fra din arbejdsgiver efter at have været udsat for forskelsbehandling på grund af alder, handicap eller seksuel orientering. Det kan – måske – også være forskelsbehandling på grund af graviditet og barsel.\nSkatterådet har i to sager afgjort, at godtgørelser, der er udbetalt for overtrædelse af forskelsbehandlingsloven, er skattefri. De to afgørelser handler om erstatning for overtrædelse af forskelsbehandlingsloven, men afgørelserne kan måske have samme betydning for godtgørelser efter ligebehandlingsloven.\nHvis du i 2010 eller senere har fået udbetalt en godtgørelse efter reglerne i forskelsbehandlingsloven eller ligebehandlingsloven, skal du hurtigst muligt kontakte SKAT for at høre, om du har penge til gode. Hvis udbetalingen er sket i 2010, skal du henvende dig til SKAT senest 1. maj 2014. For udbetalinger i indkomståret 2011 skal skattesagen være genoptaget senest 1. maj 2015.\nBUPL rådgiver ikke om skat, men vi hjælper selvfølgelig gerne, hvis du har brug for dokumenter fra din sag. Henvend dig til din lokale fagforening, hvis du mangler dokumenter.\nDu kan læse afgørelserne fra Skatterådet her:


Hjerneskadet psykiater sigtet - Dagens Medicin\nHjerneskadet psykiater sigtet Psykiateren risikerer op til otte års fængsel efter han nu er sigtet af politiet i sagen om en patient, der døde.\nDen hjerneskadede psykiater fra Vestjylland er sigtet efter § 250 i Straffeloven. Det betyder, at han kan idømmes en straf på op til otte års fængsel. Det skriver DR.dk. »Vi har rejst en sigtelse mod den 61-årige læge, der er omtalt i sagen. Vi har sigtet ham for at hensætte en person i hjælpeløs tilstand,« siger politiinspektør […]


jeweltime Jeweltime ur - c3049slsgwimg1 - Køb ure fra jeweltime online hos brodersen + kobborg\nBestil denne Jeweltime ur - c3049slsgwimg1 fra jeweltime på brodersen + kobborg.\nBestil varen her på brodersen + kobborg for en pris på kun 995,00 DKK.\njeweltime er anerkendt for fancy ure - og Jeweltime ur - c3049slsgwimg1 er overhovedet ikke en undtagelse. Og det er virkelig ikke en hemmelighed at virkelig glade ift. kvalitet kontra pris - og fordelene er heller ikke mulige at overse.\nSe alle og bestil lige netop den ure du vil have her.\nHvorfor lige netop Jeweltime ur - c3049slsgwimg1 fra jeweltime?\nHvad er årsagen til at jeg skal bestille ure fra jeweltime - og ikke hos én af de andre konkurrerende brands?\nDet er et rigtig fornuftigt spørgsmål - men slet ikke besværligt at svare på. Lige netop med jeweltime - specielt når det kommer til deres ure, så har de nemlig et fantastisk ry, og alle deres brugere er helt vilde med dem.\nHvorfor så det spørger man så? Det er helt vildt simpelt. jeweltime har en nær forbindelse mellem pris og kvalitet. Det er en ting de fleste brugere prissætter meget højt.\nLige nu kan du finde Jeweltime ur - c3049slsgwimg1 fra jeweltime for kun 995,00 DKK. Det er jo slet ikke dårligt!\nMen hvorfor skal jeg vælge at bestille ure fra jeweltime hos brodersen + kobborg?\nMen hvad er grunden til at man skal bestille Jeweltime ur - c3049slsgwimg1 fra jeweltime hos brodersen + kobborg - og ikke hos en af de mange andre konkurrerende butikker?\nFørst og fremmest, så er brodersen + kobborg kendt for hurtig fragt. Køber du tidligt på en hverdag, bliver varen sendt inden dagen er omme. Derudover har de konkurrencedygtige priser på fragt - en faktor at tage højde for. Når nu vi er ved emnet om levering, så er returreglerne, så kan Edgy også skrive under på, at dette område er helt okay på brodersen + kobborg.\nEr der andre kendetegn ved lige denne digitale butik? Ikke nok med at have gode priser på fragt, gode regler vedrørende retur, så kan brodersen + kobborg også prale af deres rare service for deres kunder.


Burgernørder: Her er Danmarks bedste burger | TV 2 Lorry\nHvem laver den bedste burger i landet? Det har nogle burger-kyndige dommere givet deres bud på lørdag.\nEden Jaxx stiller op med en vegetar-burger.\n21. aug 2021, kl. 20:28\nEn over- og en underbolle, en bøf og noget salat - hvor svært kan det lige være at lave en god burger?\nSikkert ikke sværere end ovenstående, men hvis du skal imponere med din burger, så skal der lidt mere til. Det mener arrangørerne bag "Danmarks Bedste Burger", der er en uofficiel kåring af landets bedste bøfsandwich.\nDet er Jesper Wieder, der driver konkurrencen, og han fortæller til TV 2 Lorry, at man med konkurrencen gerne vil hylde de burger-steder, der gør sig umage.\nFinalisterne er udvalgt af tre kokke, der har smagt sig gennem det danske burgerlandskab. Og det er ikke gået stille for sig, fortæller den ene af de tre dommere, Carsten Olsen, der også er kendt som "Den Skaldede Kok":\n- Vi har været land og rige rundt for at æde burger, hvilket også kan ses på figuren. Jeg har nok spist tæt på 30 burgers, og jeg har også taget 15 kilo på, så det er gået meget godt, siger han med et stort grin.\nHan fortæller, at det har taget det meste af et år at smage sig gennem de burgers, som folk har kunne indstille til konkurrencen i hans område.\nquote Jeg har nok spist tæt på 30 burgers, og jeg har også taget 15 kilo på\nCarsten Olsen, Den Skaldede Kok, Burger-dommer\nPå facebook-siden "Danmarks Bedste Burger" har den ganske almindelige dansker kunne indstille den eller de burgere, som vedkommende har nydt. Herfra har de tre forskellige kokke valgt, hvilke de ville smage og herefter indstille til konkurrencen.\nFor ikke at æde sig sønder og sammen har de tre kokke haft hver deres områder, som de skulle smage sig gennem, og det er ikke kun de nordjyske burger-pushers, som har været hårde ved dommerne.\n- Det er jo et stort privilegie at få lov til, også selvom jeg ikke har set min talje, siden vi startede, fortæller Pia Prixved, der også går under navnet "Miss Madglad", med stor entusiasme.\nHvad er en god burger?\nHun har haft glæde af Københavnsområdet, hvor hun har indstillet vidt forskellige burgersteder fra den lille foodtruck til Nomas hypede burger-biks på Christianshavn.\n- Det, der er fælles for dem alle, er, at når man tager en bid af en burger, så skal den repræsentere alle smagsoplevelser. Der skal være en balance mellem syren, det fede og det salte, så ens smagsløg bliver tilfredsstillet, forklarer Pia Prixved og uddyber:\n- Det nytter ikke, at det kun er bacon og ost. Man må også gerne smage balancen, som syren i en pickles, eller salaten der knaser. Der skal være en balance, der afvejer hinanden. Når jeg tager en bid, skal jeg have hele oplevelsen og ikke kun noget af den.\nquote Der skal være en balance mellem syren, det fede og det salte, så ens smagsløg bliver tilfredsstillet\nPia Prixved, Miss Madglad, Burger-dommer\nDet ligger ikke langt fra den tilgang, som Carsten Olsen har benyttet i det nordjyske.\n- For mit vedkommende er en god burger en, der er samlet på den rigtige måde. Det handler ikke om, at løget er i toppen eller salaten er i bunden, smagen skal bare være rigtig. Sur, salt og sødt, så er vi der. Og så skal man kunne spise den i en hånd, og spise den uden den falder fra hinanden.\nHvilken ingrediens er vigtigst?\nNår det kommer til ingredienser, er der mange forskellige religioner. Salaten kan bestå af alt fra agurker over løg til avocado, og bollen kan være bagt på et utal af måder.\nMen én ting, der går igen, er bøffen - medmindre burgeren er vegansk, naturligvis. Det er da også her, at man ifølge "Den Skaldede Kok" skelner skidt fra kanel.\n- Det vigtigste er kødet, lyder den klare melding, inden han uddyber:\n- Alt det andet er spændende, hvordan det er sammensat, men kødet skal være hakket ordentligt, stegt ordentligt, smage godt. Kødet er det vigtigste i min verden. Bollen er sekundært, men også vigtig.\nquote Det vigtigste er kødet\nKnap så bombastisk i sin udmelding er "Miss Madglad", der ikke vil udpege én bestemt ingrediens som den vigtigste.\n- Det skal være gennemtænkt, og det skal være gode råvarer. De skal afstemmes. En god burger er for mit vedkommende ikke nødvendigvis mange ting eller noget helt vildt sjældent som vanilla fra Ny Guinea.\nForuden de tre danske kokke, der har rejst land og rige rundt for at finde deres favoritter, så har en række udenlandske dommere fra blandt andet Sverige og Holland deltaget i lørdagens blindsmagning, der faldt ud til Hungry Danes' fordel.\nBurger-festivalen fortsætter på Ofelia Plads søndag, hvor alle ni finalister kan nydes på pladsen.\nHer er ingredienserne i Danmarks Bedste Burger\nVi satte fokus på netop cheeseburgeren i afsnit 5 af vores serie: Retromad - De ikoniske steder. Se eller gense videoen her - blandet andet fra Hungry Dane.


Det er godt zBliv internt med dine fødder på jorden og indse, at der er mennesker, der leder efter en åndelig vej gennem møntens mørke side. Dette er ingen grund til at følge dem eller være for meget opmærksom på dem. Men det er grund til at indse, at selv dette har et sted i vores hjerter - selv det mørke. Og det afhænger meget af, hvordan vi håndterer det. Uanset om vi accepterer det med kærlighed og respektfuld medfølelse eller med en følelse af modstand og had.\nGlastonburgs besked fra fortiden\n20s mest mærkelige overtro\nTop 10 steder hvor de bliver mest forfærdelige\nForfalsket skat af inkaerne i den polske katedral\nEksorcisme: Fiktion eller virkelighed?\nFilmanmeldelse Devil Devil (2.)


Matematiktræning der virker - Bliv klar til eksamen - 12.dk\nSådan kommer du i gang med matematiktræning\nMatematiktræning for alle uanset geografisk lokation og økonomisk råderum.\nMatematik synes for mange er at være et af de vigtigste og samtidig mest udfordrende fag i gymnasiet. I 2019 krævede det blot 20,5% af de tilgængelige point at bestå Matematik B eksamen og der blev skruet ned for skalaen, så kun 25% af eleverne dumpede.\nJeg har undervist adskillige gymnasieelever som var langt bagefter i matematik og som havde mistet lysten til at lære.\nEfter ugentlig lektiehjælp og en effektiv arbejdsindsats over flere måneder, var eleverne som forvandlet både fagligt og mentalt. De var nu begejstrede af selvtillid og deres forældre kunne med stolthed fortælle, hvordan troen på egne evner i matematik havde smittet af på deres andre gymnasiefag og lysten til at lære.\nEr du klar til at blive god til matematik og få topkarakter til eksamen?\nSå er kurset i STX Matematik B noget for dig. Her kan du træne hundredvis af skriftlige eksamensopgaver og blive så god til matematik, at du kan bruge det efter gymnasiet.\nGå til STX Matematik B\nSådan fungerer matematiktræningen\nMatematiktræning som altid er tilgængelig og som erstatter behovet for lektiehjælperen.\nMatematiktræningen tager udgangspunkt i tidligere skriftlige eksamensopgaver og det at anvende matematik til at løse problemer – så virkelighedsnære som muligt.\nMin egen passion for at anvende matematik, har altid været min indgangsvinkel, når jeg skal lære fra mig. At præsentere en elev for en eksamensopgave og sammen dekonstruere den, giver mig et klart billede af hvor eleven har sine matematiske evner og udfordringer. På den måde kan jeg med hver eksamensopgave fylde ny viden på eleven, samtidig med at vedkommende får selvtillid og erfaring med rigtige eksamensopgaver.\n12.dk er en matematiktræner som er skabt på baggrund af min erfaring med en-til-en undervisning og hvad jeg har oplevet der skal til for at vende en middelmådig karakter fra terminsprøven til topkarakter til eksamen.\nMatematiktræningen erstatter behovet for lektiehjælperen, da den tager eleven i hånden og hjælper vedkommende med at forstå og løse eksamensopgaver. Eleven får hjælp til at komme videre, feedback, minimum én rigtig løsningsmetode og svar til hver opgave.\nHvis du stadig er usikker på matematiktræneren, kan du teste den med 10 gratis eksamensopgaver.\nPrøv gratis eksamensopgaver\nPersonen bag hjemmesiden\nAt blive god til matematik kræver tålmodighed og hårdt arbejde.\nNikolaj Skov er uddannet civilingeniør fra Danmarks Tekniske Universitet og arbejder til daglig som udviklingsingeniør i et dansk energi startup.\nNikolaj drives af at løse samfundsproblemer og anvende matematik. Han holder af at undervise og skabe værdi gennem læring.\nNikolaj bruger sin fritid på at læse og opleve naturen ved at sejle havkajak og tage på vandreture i Skandinavien.


Lov om udbygning af Fynske Motorvej syd om Odense - retsinformation.dk\nLOV nr 1607 af 26/12/2013 Gældende\nTransportmin., j.nr. 2013-1560\n§ 1. Transportministeren bemyndiges til at udbygge hovedlandevej 40, Fynske Motorvej, E20, fra Motorvejskryds Odense til ca. 2 km øst for tilslutningsanlæg nr. 53, Odense Vest, fra fire til seks spor.\n§ 2. På den i § 1, stk. 1, nævnte strækning kan Vejdirektoratet pålægge byggelinjer med en indbyrdes afstand på op til 120 m. Reglerne om byggelinjer, jf. kapitel 4 i lov om offentlige veje, finder tilsvarende anvendelse på byggelinjer pålagt i medfør af denne lov.\n§ 3. Transportministeren kan i særlige tilfælde efter anmodning fra ejeren ekspropriere en ejendom, der berøres særligt indgribende af det i § 1, stk. 1, nævnte projekt, før tidspunktet for de ordinære ekspropriationer.\n§ 4. Vejdirektoratet eller den, som Vejdirektoratet bemyndiger hertil, kan på privat ejendom foretage de arkæologiske forundersøgelser, der er nødvendige for anlægsarbejdet, jf. § 1.\nStk. 3. Erstatning for skade, der måtte blive påført ejeren som følge af de i stk. 1 nævnte undersøgelser, fastsættes, hvis der ikke kan indgås aftale med ejeren herom, ved taksation efter reglerne i lov om fremgangsmåden ved ekspropriation vedrørende fast ejendom.\n§ 5. Loven træder i kraft den 1. januar 2014.